Չարենցի դուստրը` Արփենիկը, որը երկար ժամանակ մանկատներում անցկացրեց, պատմում էր. «Չեմ կարող մոռանալ Հայաստանում Խորհրդային իշխանութեան տարեդարձին նւիրւած դպրոցական օլիմպիադան։ Մեր մանկատան սաները ելոյթ էին ունենում Արւեստի աշխատողների տան դահլիճում։ Ինձ յանձնարարած Նայիրի Զարեանի «Ստալին» բանաստեղծութեան փոխարէն, ես, հաղորդավարի խօսքերից առաջ ընկնելով, սկսեցի կարդալ «Ես իմ անուշ Հայաստանին»։ Անհնար է նկարագրել հանդիսատեսի արձագանքը. ծափահարութիւններից ականջներս փակւել էին»։